# Beiarn Musikkbinge

# Retningslinjer for bruk og utlån

(pr. 16.09. 2013)

Øvingstid reserveres ved å sende e-post til **post@beiarn.kommune.no****,** eller ringe tlf. 75 56 90 00 mandag-fredag kl. 08.00-15.00. Kontrakten ligger på kommunens hjemmeside og denne må være underskrevet og levert før nøkkel hentes.

Maksimal øvingstid er 3 timer. Skoleelever inntil 20 år kan bruke musikkbingen gratis. Andre betaler kr. 50,- ved dropp in. Det betales max kr. 200,- ved flere brukere (band/grupper). Ved halvårsleie betales kr. 300,-.

Bingen kan benyttes følgende tider: 09.00 - 22.00 på hverdager 10.00 - 22.00 i helg

#  RETNINGSLINJER

# 1.1 ANKOMST

*Nøkkel til bingen skal hentes i servicetorget før avtalt øvingstid. Ved øving i helgene må nøkkel hentes ut fredag.*

Døra skal låses når alle som tilhører gruppa er på plass.

Se over at alt utstyr er til stede, sjekk utstyrsliste.

Utstyr i bingen er til fri disposisjon.

Utstyret skal IKKE flyttes ut av bingen!

Det er ikke lov å bruke sko inne i bingen. Innesko som er tatt med kan brukes.

Ikke plasser mat/drikke i nærheten av utstyret.

# 1.2 NÅR MAN FORLATER ROMMET

Alt utstyr skal settes på plass. Anlegg og forsterkere skal slås av.

Ventilasjonsvifte skal slås på. Termostat skal stå på 21 grader.

Rommet skal ryddes. Ta med søppel.

Alt lys skal slukkes, mellomdør skal lukkes.

Lås ytterdøra.

*Nøkkel skal leveres tilbake i servicetorget etter endt øvingstid. Postkassen ved inngangen til kommunehuset benyttes etter stengetid.*

# 1.3 GENERELLE REGLER

Røyking, alkohol og andre rusmidler er IKKE tillat i musikkbingen.

Det er bare øvingsgruppa som har tilgang til bingen. Det er IKKE tillat å ta med andre besøkende.

Ta godt vare på utstyret og musikkbingen.

Dersom utstyr blir ødelagt/defekt, skal det rapporteres umiddelbart. Rapporter når nøkkelen blir innlevert. Ved feil/ skader/ mangler vil siste brukere av bingen kunne bli holdt ansvarlig. Gi derfor tilbakemelding i tide.

Skader som skyldes forsett eller skjødesløs behandling medfører erstatningsplikt.

Dersom sammensetningen av gruppa blir endret, skal kontrakten oppdateres.

Dersom gruppa ønsker å bytte øvingstid med andre grupper skal dette gå gjennom ansvarlige i Beiarn kommune.

# 1.4 KONTRAKT OG ANSVAR

Alle leietakere skal underskrive kontrakten som ligger på kommunens hjemmeside.

Kontrakten må signeres av en person over 18 år. Dersom alle i gruppa er under 18 år, må en foresatt stå som ansvarsperson og skrive under kontrakten. Ansvarsperson er ikke pliktig til å være til stede under øving.

Gruppa sammen med ansvarsperson er ansvarlig for at retningslinjene blir overholdt. Ved brudd på reglement har ansvarlige for bingen rett til å vise ut grupper fra bingen og bryte kontrakten.

Tap av nøkkel må erstattetes med kr 500.

Det er IKKE lov å låne ut nøkkelen til andre. Skjer dette, får man ikke leie bingen på nytt.

Eventuell misbruk av bingen skal meldes til ansvarlig for musikkbingen.

 Janne Berntsen Ågot Eide
Fagleder kultur Kommunalleder